CELEX: 62006TA0179
Language: fi
Date: 2009-06-03 00:00:00
Title: Asia T-179/06: Yhteisöjen ensimmäisen oikeusasteen tuomioistuimen tuomio 3.6.2009 — Komissio v. Burie Onderzoek en advies (Välityslauseke — RACE II-ohjelman ja yhteisön edun mukaisia telemaattisia sovellutuksia koskevan alan erityisohjelman yhteydessä tehdyt sopimukset — Maksettujen ennakkojen tietyn osan palauttaminen — Ensimmäisen oikeusasteen tuomioistuimen toimivalta — Osittainen tutkimatta jättäminen — Hyvän hallinnon periaate — Vastakanne)

18.7.2009   
            
            
               FI
            
            
               Euroopan unionin virallinen lehti
            
            
               C 167/9
            
         Yhteisöjen ensimmäisen oikeusasteen tuomioistuimen tuomio 3.6.2009 — Komissio v. Burie Onderzoek en advies
   (Asia T-179/06) (1)
   
   (Välityslauseke - RACE II-ohjelman ja yhteisön edun mukaisia telemaattisia sovellutuksia koskevan alan erityisohjelman yhteydessä tehdyt sopimukset - Maksettujen ennakkojen tietyn osan palauttaminen - Ensimmäisen oikeusasteen tuomioistuimen toimivalta - Osittainen tutkimatta jättäminen - Hyvän hallinnon periaate - Vastakanne)
   2009/C 167/19
   Oikeudenkäyntikieli: hollanti
   
      Asianosaiset
   
   
      Kantaja: Euroopan yhteisöjen komissio (asiamiehet: aluksi A. Weimar ja L. Escobar Guerrero, sittemmin W. Roels, avustajanaan W. Rupert)
   
      Vastaaja: Burie Onderzoek en Advies BV (Nijeholtpade, Alankomaat) (edustajat: asianajajat I. van den Berge ja A. Appelman)
   
      Oikeudenkäynnin kohde
   
   EY 238 artiklassa tarkoitetun välityslausekkeen nojalla nostettu kanne, jossa vaaditaan Burie Onderzoek en Advies BV:tä palauttamaan osa Euroopan yhteisöjen komission Euroopan kehittyneen televiestintätekniikan ja telemaattisten sovellutusten alan kahden rahoitussopimuksen täytäntöönpanemiseksi maksamista ennakoista sekä maksamaan viivästyskorkoja
   
      Tuomiolauselma
   
   
               1)
            
            
               Komission Barbara-sopimuksen (Broad Range of Community Based Telematics Applications in Rural Areas), viite ”Hanke R 2022”, perusteella maksamien ennakkojen palauttamista koskeva kanne jätetään tutkimatta ensimmäisen oikeusasteen tuomioistuimen toimivallan selvän puuttumisen takia siltä osin kuin se on nostettu Burie Onderzoek en Advies BV:tä vastaan.
            
         
               2)
            
            
               Burie Onderzoek en Advies määrätään Telepromise-sopimuksen (Telematics to Provide for Missing Services), viite ”Hanke UR 1028” perusteella maksamaan komissiolle 109 535,62 euron suuruinen määrä päävelkana 31.8.2001 alkaen velan maksamiseen asti laskettavine Alankomaissa sovellettavine laillisine viivästyskorkoineen.
            
         
               3)
            
            
               Burie Onderzoek en Adviesin vastakanne hylätään.
            
         
               4)
            
            
               Asianosaiset vastaavat omista oikeudenkäyntikuluistaan.
            
         
      (1)  EUVL C 224, 16.9.2006.